Wir, Chuͦnrat, von gottes verhengnùst abt, ✳ und der ✳ ✳ convent gemeinlich dez gotzhus ze Mùre Sant Benedictē
ordens gelegen in Kòstentzer bystuͦm ✳ verjechen und tuͤn kùnt ✳ allen den, ✳ die disen brief sechent ✳ odˀ hoͤrent lesen,
dnù odˀ har nach, ✳ daz wir einellenclich ✳ un̄ mit bedachtē muͦte ✳ von unser und unsers gotzhuses not wegē ✳ han ze koͧfen
gegebē ✳ den erwirdigen un̄ geistlichē froͧwen ✳ ✳ der eptischin und dem ✳ ✳ convente ze Kûngesvelt, ✳ Sant Claren ordens,
oͧch gelegen in Kostentzer bystuͦm, unsnˀ hof ze Tottikon, ✳ dem man sprichet ✳ der Hof ze Dyetfùrt, ✳ den Beli, Chuͦnratz vō
Dietfûrt saͤligē wirtin, und irù kint, ✳ und Chuͦnrat Vrie und sine geswistrigit ✳ und Heinr̄ Kelnˀ von Hentzikō un̄ sine
geswistrigit bûwent, ✳ der jerlich giltet funfthalb malter vesen, ✳ und funfthalb maltˀ habern, ✳ der selb hof unsˀs und
unsers gotzhus eigen ist ✳ und dˀ lute erbe, die dar uf sitzent von unsmˀ gotzhus ✳ mit allē nûtzen, ✳ rechten ✳ und ehaftigi, so
dar zuͦ gehoͤrent, ✳ ez sin aͤchere, ✳ wisen, ✳ hoͤltzer, ✳ wasser, ✳ stege ✳ un̄ wege, ✳ swie ez genant ist, ✳ ez si besuͦchet odˀ nicht. ✳ si sullent oͧch die lûte, die uf dem hofe sitzent und bùwent, vallen, ✳ si sin uf dem hof gesessen odˀ nicht. ✳ wir vˀzichen ùns oͧch
aller rechtûng un̄ diensten, ✳ so wir zuͦ selbē lûten habē moͤchtin ✳ allē die wile und si den hof und guͤter buͦwent, ez
wˀe dēne also verre, ✳ daz si aͤndre guͤter von unsmˀ gotzhus hettin ✳ odˀ aber noch enphiengin, dû vellig werin, ✳ so sullen wir si
vallē von unsmˀ guͦte. ✳ were oͧch, daz si den hof un̄ guͤter andren unsers gotzhus lûten ze koͧfenne gebin, die sùllent
in den selben rechten sitzen und beliben alz oͧch si und sol daz ewenclich werend sin. ✳ wir han oͧch in ze koͧfen gegebē ein
guͤtlin, bûwet Ruͦdolf Schuͦpposser und sine geswistrigit, ✳ daz giltet sechs vierteil roggē, ✳ daz unser lidig eigen ist
zuͦ dem vorgen̄ hof ✳ umb hundert und fûnf und zwainzig guldin guͦter florin, ✳ der wir oͧch gentzlich un̄ gar von inen
vˀricht un̄ gewert sin ✳ und in unssˀ gotzhus nûtz un̄ fromē bekeret habē. ✳ wir han oͧch den vorgen̄ hof un̄ oͧch das
guͤtlin uf gegebē ✳ an dez erbˀen knechtes ✳ Weltins von Rûbiswile hant, dˀ oͧch duͦ ze male ir wissenthaftˀ schaffener und
botte waz ✳ und oͧch die ufgebûnge uf nam ✳ zuͦ siner froͧwen handen, ✳ ✳ der eptischin und dez ✳ ✳ conventes ze Kûngesvelt. ✳ wir
loben oͧch fûr uns und unser nachkomē dez hofes ✳ und dez guͤtlins rechte weren ze sinde fûr lidig eigen, ✳ in aller der wise, alz
hie òben an vˀscribē stat, ✳ an geistlichem und an weltlichē gerichte ✳ und usserthalb gerichtes, ✳ wa wen̄e un̄ wie dicke si sin nôtdùrftig sind. ✳ wir vˀzichen uns oͧch fùr uns und fùr alle unser nachkomē aller der rechte und rechter ansprache, so wir zuͦ dem
vorgen̄ hof ✳ und dem guͤtlin moͤchtē habē odˀ gewīnen an geistlichem odˀ an weltlichē gerichte ✳ odˀ ane gerichte ✳ und sûnderlich aller der dingē, so nû funden sind ✳ oder noch fûnden moͤchtin wˀden, ✳ damit dirre koͧf in dekeinen weg moͤcht gesumet odˀ
gehindert wˀden, ✳ wan daz der koͧf stet eweclich beliben sol an alle geverde. ✳ und dez ze einem stettē, offenen urkùnde ✳ und ze
einer merer sicherheit, ✳ so han wir, Chuͦnrat, von gottes genadē abt, ✳ und der ✳ ✳ convent gemeinlich dez gotzhus ze Mûre,
egeñ, ✳ unsere ingesigel gehenchet an disen brief, ✳ der gegebē wart ze Mûre, an dem zwelften abent, ✳ in dem jare, duͦ
man zalte von gottes gebûrte ✳ drûzehen hunderet ✳ und vier ✳ und vierzig jar.